jkorsvik/nowiki_second_scrape_merged huggingface dataset:
Hansker

Hansker er klesplagg til å ha på hendene som har rom til alle fingrene, noe som skiller dem fra votter. Hansker som er laget i et tynnere stoff kalles vanter. 


== Hansker som beskyttelse ==
Hansker fins av ulike slag og brukes mest til beskyttelse mot kulde. Materialer kan være ull, bomull, skinn, pels, tekstiler og i våre dager også forskjellige kunststoffer.
Beskyttelseshansker er ofte av lær. Hansker til ridning og motorsykler er langskaftede og skal også beskytte underarmen. Egne vaterte hansketyper brukes i flere idretter, særlig for å stoppe en hard ball eller puck. Til riddertidens rustninger brukte man vanligvis jernhansker, enten av ringbrynje eller lærhansker dekket med leddete jernplater. 


== Hansker til formelt bruk ==
Menn kan til visse anledninger bruke hansker, gjerne sammen med livkjole eller andre særlig formelle antrekk. Slike hansker skal være små og kortskaftede, gjerne i et tynt og fint stoff. Vanligvis skal hanskene være sorte, men til galla (kjole og hvitt eller gallauniform) skal herrehansker være hvite. 
Kvinner kan bruke lange hansker i sateng, særlig sammen med ballkjole eller selskapskjole. Slike hansker kan være i mange forskjellige farger eller i samme farge som kjolen.


== Eksterne lenker ==
(en) Gloves – kategori av bilder, video eller lyd på Commons 
(en) Glove – galleri av bilder, video eller lyd på Commons 
«DigitaltMuseum: Søk:  'hansker'». DigitaltMuseum. Besøkt 21. mai 2012.
Oslo Sinfonietta

Oslo Sinfonietta er et norsk samtidsmusikkemsemble, og ble etablert i 1986 av komponisten Asbjørn Schaathun.
Christian Eggen er kunstnerisk leder og fast dirigent. Oslo Sinfonietta er organisert som en musikerpool med musikere som til daglig spiller i Oslo Filharmoniske Orkester, Den Norske Operas orkester, Kringkastingsorkestret og som frilansere. 
Oslo Sinfonietta vant Spellemannprisen 1999 i klassen samtidsmusikk for Rolf Wallin: Boyl. Samme år var de nominert for ytterlige to album i samme klasse; Jon Øivind Ness: Dandy Garbage og Bernt Sørensen: Birds and Bells. De ble også nominert til Spellemannprisen 2000 i klassen samtidsmusikk for Music by Hagerup, Reinholdsen, Buene, Hagen, Ratkje og Spellemannprisen 2014 for albumet Black Box Music.


== Referanser ==


== Eksterne lenker ==
(en) Oslo Sinfonietta på Discogs 
(en) Oslo Sinfonietta på MusicBrainz 
(en) Oslo Sinfonietta på Spotify 
(en) Oslo Sinfonietta på AllMusic
Minako Oba

Minako Oba (大庭 みな子 – Oba Minako, født 11. november 1930, død 24. mai 2007) var en japansk forfatter og samfunnskritiker. Hun ble i 1968 tildelt Akutagawaprisen for Sanbiki no kani (Tre krabber), og i 1982 Tanizakiprisen for Katachi mo naku (寂兮寥兮). Oba Minako var slagpasient fra 1996.


== Utvalgte verker ==
Sanbiki no kani (Tre krabber), 1968.
Funakuimushi (ふなくい虫), Tōkyō : Kōdansha, 1970.
Yūreitachi no fukkatsusai, 1970
Sabita kotoba, 1971.
Shishu sabita kotoba, 1971.
Tsuga no yume, 1971.
Uo no namida, 1971.
Kokyū o hiku tori, 1972.
Yasō no yume, 1973.
Aoi kitsune, Tōkyō : Kōdansha, 1975.
Garakuta hakubutsukan, 1975.
Urashimasō, 1977.
Aoi chiisana hanashi, 1978.
Samete miru yume, 1978.
Hāna to mushi no kioku, 1979.
Onna no danseiron, 1979.
Taidan sei to shite no onna, 1979
Tankō, 1979.
Katachi mo naku (寂兮寥兮), Tōkyō : Kawade Shobō Shinsha, 1982.
Shima no kuni no shima (島の国の島), Tōkyō : Ushio Shuppansha, 1982.
Kakeru otoko no yokogao (駈ける男の横顔), Tōkyō : Chūō Kōronsha, 1984.
Mae mae katatsumuri (舞へ舞へ蝸牛), Tōkyō : Fukutake Shoten, 1984.
Naku tori no (啼く鳥の), Tōkyō : Kōdansha, 1985.
Onna otoko inochi (女・男・いのち), Tōkyō : Yomiuri Shinbunsha, 1985.
Onna (女), Tōkyō : Sakuhinsha, 1987.
Manʾyōshu (万葉集), Tōkyō : Kōdansha, 1989.
Kaoru ki no uta : haha to musume no ōfuku shokan (郁る樹の詩: 母と娘の往復書簡), Tōkyō : Chūō Kōronsha, 1992.
Nihyakunen (二百年), Tōkyō : Kōdansha, 1993.
Yuki (雪), Tōkyō : Fukutake Shoten, 1993.
Warabeuta mutan (わらべ唄夢譚), Tōkyō : Kawade Shobō Shinsha, 1995.


== Oversettelse til engelsk ==
Tarnished Words: The Poetry of Oba Minako, oversatt av Janice Brown, EastBridge, Signature Books Series, 2005, ISBN 1-891936-38-7.


== Bibliografi ==
Gender Is Fair Game: (Re)Thinking the (Fe)Male in the Works of Oba Minako, by Michiko Niikuni Wilson, 1998, ISBN 0-7656-0313-6.


== Referanser ==
Ertuğrul

Ertuğrul (arabisk:أرطغرل) (født 1198 i Ahlat, død 1281 i Söğüt) var far til Osman I, grunnlegger av Det osmanske rike. 
I 1227 arvet han kommandoen over Oghuz-tyrkerne fra sin far Süleyman Shah og fikk tildelt landområder i nærheten av det moderne Ankara. 


== Referanser ==


== Litteratur ==
V. L. Ménage: Ertoghrul. I: Encyclopaedia of Islam.
J. H. Mordtmann: Ertoghrul. I: E. J. Brill’s First Encyclopaedia of Islam 1913–1936, Leiden 1987, Bind III
Hans Miksch: Der Kampf der Kaiser und Kalifen. Bonn 1986
Chevrolet Camaro

Chevrolet Camaro er en ponycar/ muskelbil bygget av den amerikanske bilprodusenten Chevrolet sammen med General Motors.


== Historie ==
Camaro ble første gang introdusert den 26. september 1966, og ble utviklet som en konkurrent til Ford Mustang. Bilen var bygget på GMs F-plattform, og delte en rekke komponenter med Pontiac Firebird, som ble introdusert samtidig. Det ble produsert fire ulike generasjoner av Camaro frem til produksjonen ble stanset i 2002, og en ny modell forventes i 2009.
Navnet «Camaro» har ingen direkte mening, men historien vil ha det til at GM fant ordet i en fransk ordbok, som et slanguttrykk for «følgesvenn». I flere motortidsskrifter før introduksjonen ble bilen kalt «Panther», mens det interne kodenavnet hos GM var «XP-836». Samtidig viser enkelte produktfotografier en bil merket «Chaparral», men det er ikke kjent om dette ble vurdert som navn. Ved introduksjonen ble Chevrolet spurt av pressen hva Camaro betød, og ble fortalt at det «er et lite, hissig dyr som spiser Mustanger», en henvisning til Fords Mustang-modell, som var Camaros konkurrent. (Mustang er også en hesterase). «Camaro» følger også opp Chevrolets vane for å navngi biler med ord på «C», som Corvair, Chevelle og Corvette.


== Første generasjon ==
Første generasjon Chevrolet Camaro debuterte 26. september 1966 som et svar på den særdeles suksessfulle Ford Mustang. Denne generasjonen varte til modellåret 1969.


== Bilder ==

		
		
		
		
		
		
		


== Se også ==
Ford Mustang
Dodge Challenger


== Eksterne lenker ==
Offisielt nettsted 
(en) Chevrolet Camaro – kategori av bilder, video eller lyd på Commons 
DinSide.no: Artikkel om 2009 Camaro
Takami Itō

Takami Itō (伊藤 たかみ, Itō Takami, født 5. april 1971 i Kobe i Japan) er en japansk forfatter. Han ble universitetsutdannet ved  Waseda-universitetet. 


== Utmerkelser ==
Bungeiprisen (1995)
Shōgakukan-kulturprisen for publikasjoner for barn (2000)
Jōji Hiratas litteraturpris
Akutagawaprisen (2006) for romanenl 八月の路上に捨てる (Hachigatsu no rojō ni suteru – som ordrett betyr «Ørken på augustveien».


== Referanser ==
Chen-dynastiet

Chen-dynastiet (kinesisk: 陳朝, pinyin: Chén cháo, 557-589) var det fjerde og siste av Kinas Sørdynastier, som til slutt ble knust av  Sui-dynastiet. 

Da dynastiet ble dannet av keiser Wu var det svært svakt og behersket bare en liten flik av det territorium som var blitt holdt av forgjengerdynastiet Liang-dynastiet – og dette området var stygt herjet av de krigene som hadde veltet Liang-dynastiret omkull. Keiser Wus etterfølgere keiser Wen og keiser Xuan var dyktige herskere, og staten ble konsolidert og tiltok i styrke, til den var omtrent likeverdig i makt med sine rivaler Det nordlige Zhou og Det nordlige Qi.Etter at Nord-Zhou ødela Nord-Qi i 577 kom imidlertid Chen i en knipe. Dessuten var dynastiets siste keiser, Chen Shubao, en inkompetent og ufordragelig hersker, og Chen ble til slutt knust av Nord-Zhous etterfølgerstat Sui.Verket Chenshu er ett av de mest fullstendige verker om Chendynastiet som er blitt bevart for ettertiden. 


== Chen-dynastiets herskere (557-589) ==


== Litteratur ==
Victor Cunrui Xiong: Historical Dictionary of Medieval China, Lanham, Acarecrow Press, Historical dictionaries of ancient civilizations and historical eras, 2009, ISBN 978-0-8108-6053-7
David A. Graff: Medieval Chinese Warfare, 300-900, London og New York, Routledge, Warfare & History, 2002
Iskorn

Iskorn er en form for nedbør som består av ørsmå frosne vanndråper. Dette regnes av og til feilaktig som hagl, men måten de dannes på er forskjellig, og iskornene er som regel, men ikke alltid, mindre. Iskorn oppstår når snø faller gjennom et lite lag med varmere luft i atmosfæren og begynner å smelte. De kan fryse på nytt om de går inn i et kaldere lag før de når bakken, og dette fører til små kuler av is. De dannes altså bare ved inversjon, mens ekte hagl bare dannes når temperaturen synker sterkt med høyden i en bygesky (Cumulonimbus). De små iskulene kan sprette når de treffer bakken, og fryser ikke til en solid masse med mindre de er blandet med underkjølt regn. 
METAR-koden for iskorn er PL.


== Referanser ==

(no) Iskorn i Store norske leksikon
Tidsreise

Tidsreiser, det å dra tilbake i tid for å justere fortiden, er en idé som har blitt brukt av mange science fiction-forfattere. 


== Tidsreisemaskiner/-mekanismer ==
Robert Heinleins variant ligner på en firesidet pyramide og kan innstilles til både varianter i tid, rom og forfatterskapte universer (The Number of the Beast). Poul Anderson gir inntrykk av et møbiusband med en kontrollmekanisme utviklet mere enn 15 000 år fram i tid og bragt tilbake for å forsvare en utviklingslinje mot uvettig manipulering ved å konsentrere seg om sentrale historiske hendelsesforløp, der utfallet måtte bli slik historien fortalte.


== Tidsreise og relativistisk tankegang ==
Albert Einstein kom med teorien om at lysets hastighet var den eneste konstanten i universet. Farten til lyset vil være lik uansett hvilket treghetssystem vi observerer den fra. Dette betyr at noe annet må endre seg. Tiden endrer seg for at vi skal kunne observere lysfarten slik vi gjør. Dette medfører at en person som beveger seg veldig fort i forhold til et treghetssystem vil ha en helt annen tidsregning. Tiden for personen som beveger seg vil gå mye senere. Dette gjelder også biologiske prosesser i kroppen.


== Kommunikasjon og tidsreiser ==
En konsekvens av relativitetsteorien og at lyshastigheten anses konstant, er at en reise med hastighet som nærmer seg lysets, vil gi økende forsinkelser i kommunikasjon mellom fartøy og base. Signal/støyforhold vil også bidra til at en ganske fort vil miste kontakt. Science fiction løser dette med at identiske tvillinger med latente telepatiske evner blir brukt som forbindelsesledd. Tankeoverføring synes å være spontan og uten forsinkelse. 


== Tidsreiseparadokset ==
«Hva skjer, dersom jeg drar tilbake og eliminerer en av mine forfedre?»
Dette er det mest kjente paradokset innenfor tidsreiser og gir mange spørsmål til hvorvidt det teoretisk er mulig å reise tilbake i tiden.
Du reiser tilbake i tid for å ta livet av din biologiske far, som enda ikke har møtt din biologiske mor. I det du skyter ham, kan han aldri ha møtt moren din, og derfor har du teoretisk sett aldri eksistert. Problemet her er at hvis du aldri har eksistert, så kan du heller aldri ta livet hans, som gjør at han fortsatt lever. 
En ny teori derimot forklarer hva som kan hindre dette paradokset i å inntreffe. Teorien går ut på at du ikke kan endre fortiden. Hvis du reiser tilbake i tid med hensikt å ta livet av faren din, sier teorien at du aldri vil få muligheten til å ta livet hans, i hvert fall ikke hvis du vet at han er i live i dag. Teorien, som er bygget på teoriene om kvantemekanikk, sier at hvis du vet at faren din sitter hjemme hos deg og leser en bok i fremtiden, har du ikke sjansen til å drepe ham. Derimot, hvis du ikke kjenner faren din i fremtiden, og sjansen bare er 90% for at han er i live, så er det mulig du kan drepe ham i fortiden. Forskerne forklarer det slik: Når du kommer til fortiden, med den spesifikke hensikt å drepe din far, vil du komme akkurat når han har forlatt huset og du vil ikke ha noen mulighet til å finne ham. Eller så vil du rett og slett ombestemme deg. Denne teorien er mye diskutert, og mange forskere er skeptisk til forklaringene.
Spiritual Healing

Spiritual Healing er Deaths tredje studioalbum, utgitt på Combat Records i 1990. 


== Sporliste ==
«Living Monstrosity» (Chuck Schuldiner) – 5:08
«Altering the Future» (Schuldiner, Terry Butler) – 5:34
«Defensive Personalities» (Schuldiner, Butler) – 4:45
«Within the Mind» (Schuldiner, James Murphy) – 5:34
«Spiritual Healing» (Schuldiner) – 7:44
«Low Life» (Schuldiner, Murphy, Butler) – 5:23
«Genetic Reconstruction» (Schuldiner, Murphy, Butler) – 4:52
«Killing Spree» (Schuldiner, Murphy) – 4:16


== Besetning ==
Chuck Schuldiner – Gitar og vokal
James Murphy – Gitar
Terry Butler – Bass
Bill Andrews – Trommer


== Eksterne lenker ==
(en) Spiritual Healing på Discogs 
(en) Spiritual Healing på MusicBrainz
Julija Juzik

Julija Viktorovna Juzik (russisk: Юлия Викторовна Юзик; født 23. februar 1981) er en russisk journalist, som har fått stor oppmerksomhet med boken Allahs sorte enker hvor hun beskriver konflikten i Tsjetsjenia.
Jusik beskirver hvordan islamistiske terrorister samarbeider med russiske menneskerettighetsorganisasjoner og vestlige etterretningsagenter for å undergrave Russland. Boken gir slik innsikt i arbeidsmetodene til de islamske terrorgruppene i Tsjetsjenia. Deler av bokens innhold er ansett for å være kontroversielt.
Human (musikk)

Human er Deaths fjerde studioalbum. Det ble gitt ut i 1991, og var Deaths første album på Relativity Records. Etter å ha hørt albumet for første gang, brøt bassist Steve Digiorgio med bandet fordi han mente bassen på albumet var for lav i miksen. DiGiorgio var allikevel med igjen da bandet spilte inn Individual Thought Patterns i 1993.


== Sporliste ==
«Flattening of Emotions» (4:28)
«Suicide Machine» (4:19)
«Together as One» (4:06)
«Secret Face» (4:36)
«Lack of Comprehension» (3:39)
«See Through Dreams» (4:26)
«Cosmic Sea» (4:23)
«Vacant Planets» (3:48)


== Besetning ==
Chuck Schuldiner – Gitar og vokal
Paul Masvidal – Gitar
Steve DiGiorgio – Bass
Sean Reinert – Trommer


== Eksterne lenker ==
(en) Human på Discogs 
(en) Human på MusicBrainz 
(en) Human på AllMusic
Curtiss P-5 Superhawk

Curtiss P-5 Superhawk var et amerikansk jagerfly basert på P-1 Hawk, utstyrt med en turboladet Curtiss V-1150-3 vannavkjølt 12-sylindret motor.
Turboladeren gav P-5 Superhawk en topphøyde på 9 450 m, en økning på over 900 m i forhold til en P-1A, og topphastigheten økte til 278 km/t i 7 500 m høyde. Men installasjonen av turboladeren økte vekten på flyet, og ved lavere høyder gav turboladerne bare økt luftmotstand. Klatrehastigheten ble også betydelig redusert. Tekniske problemer med turboladeren gjorde også sitt til at P-5 ikke ble produsert i større antall.
I tillegg til prototypen XP-5, ble fire fly under betegnelsen P-5 levert til United States Army Air Corps mellom januar og juni 1928. De siste P-5 ble faset ut i april 1932.


== Spesifikasjoner ==


== Kilder ==
Curtiss Army Hawks, Aircraft in Action 128 ( ISBN 0-89747-286-1 )
The Complete Book of Fighters, Green/Swanborough ( ISBN 0-86288-220-6 )
U.S. Military Aircraft Designations and Serials, Midland ( ISBN 0-904597-22-9 )
Dahlak

Dahlak er en øygruppe og sub-region i Semenawi Keyih Bahri ved kysten av Eritrea. Hovedstaden er Jimhil. 


== Historie ==
Øyene har siden romertiden vært kjent for perler og perledykking, og det hentes fortsatt opp perler der. Ellers holder mange sjøfuglarter til på øyene som er omgitt av korallrev. Øyene ble under den 30 år lange krigen mellom Eritrea og Etiopia brukt til militære formål, og har siden forblitt relativt isolerte. Dermed er øyene nå et fristed for maritimt plante- og dyreliv, og er i dag kjent for et av de rikeste økosystemene i Rødehavet.


== Geografi ==
Øygruppen består av to store og 124 mindre øyer. Den største øyen heter Dahlak Kebir.


== Demografi ==
Bare fire av øyene er befolket. Befolkningen på den største øya, Dahlak Kebir, er på rundt 1500, mens befolkningen på alle øyene er 2500. Majoriteten av befolkningen i øyene er muslimer og snakker dahlik, et språk som ligner veldig på tigrinja, tigre og arabisk, og som ble oppdaget for noen år siden.
Isolering av øygruppen har forsinket moderne fremgang og de fleste av de bebodde landsbyer, sliter med det største problemet, mangel på vann, som i tillegg ikke er drikkevann. Tarminfeksjoner, samt øyeproblemer, er derfor de sykdommene som mest plager lokalbefolkningen. Men det er noen tegn til fremgang. Klinikker og grunnskoler har blitt bygget i flere landsbyer, men for å delta på videregående skole må elevene skal flytte til Massawa.
På Jemila, en av de større øyene, finnes det en telefonstasjon og parabolantenner. Salg av perler, og heldigvis, slaver har blir avskaffet, og i dag er de økonomiske aktivitetene bare oppdrett av geiter og fiske.


== Eksterne lenker ==
(en) Dahlak Archipelago – kategori av bilder, video eller lyd på Commons
PEM

PEM kan referere til:

Polymer-elektrolyttmembran
Proton Exchange Membrane
Puerto Maldonado International Airport
Zlatko Tripić

Zlatko Tripić (født 2. desember 1992) er en kroatiskfødt norsk fotballspiller som spiller for Viking.Han vokste opp i Lyngdal. Han gikk tre år på Sirdal videregående skole i Vest-Agder og spilte for A-laget der i 5. divisjon. Før 2011-sesongen meldte han overgang til Egersund i 3. divisjon. Sommeren 2011 ble han hentet til Molde. 
Ole Gunnar Solskjær uttalte etter overgangen: «Jeg er veldig glad for å ha signert Zlatko. Det var en lang kø med interessenter rundt han, og jeg er meget fornøyd med at han trivdes så godt på prøvespillet at han valgte Molde FK. Zlatko kan spille både høyre og venstre kant, og er en spiller jeg tror vil få spilletid allerede i høst. Nå er det opp til Zlatko selv å ta sjansen.»Sommeren 2012 ble han utlånt til Fredrikstad, i en pakke som innebar at Etzaz Hussain gikk andre veien. Zlatko ble matchvinner mot Lillestrøm på Åråsen stadion, med sin eneste scoring for FFK. Han rykket ned med Fredrikstad og tok seriegull med Molde i 2012-sesongen. 
Før 2014-sesongen skrev han under en treårskontrakt med Start. Oppholdet i Start varte imidlertid kun en sesong før han gikk til den tyske klubben Greuther Fürth.I 2018 signerte han for Viking Zlatko Tripić ble matchvinner og eneste målscorer da Viking FK slo FK Haugesund i cupfinalen i fotball for menn 2019.  


== Meritter ==
 Molde FK

Eliteserien: 2011, 2012 Molde FK

NM-cup: 2013 FC Sheriff Tiraspol

Divizia Naţională: 2016/17 Viking FK

OBOS-ligaen: 2018 Viking FK

NM-cup: 2019


== Referanser ==


== Eksterne lenker ==
(en) Zlatko Tripić – Transfermarkt 
(en) Zlatko Tripić – WorldFootball.net 
(en) Zlatko Tripić – Soccerway 
(no) Zlatko Tripić – Norges Fotballforbund 
(en) Zlatko Tripić – FBref 
Spillerprofil hos Egersund
Dramapedagogikk

Dramapedagogikk kan defineres som en pedagogisk metode som tar i bruk drama og teater. Fagfeltet spenner vidt, eksempler kan være  skolerevy, forskjellige dramaleker og øvelser, dramatiske fiksjonsreiser hvor deltakerne improviserer seg gjennom organiserte løp med et gitt didaktisk mål eller pedagogisk teater. Fagfeltet er også beslektet med dramaterapi, og et begrep som har blitt brukt internasjonalt om det samme i de senere årene, er anvendt drama eller anvendt teater. I Norge undervises det i dramapedagogikk ved de fleste høyskoler som også har lærer- eller førskolelærerutdanning. I Norge er dramapedagogikk sterkt influert av amerikansk og engelsk dramapedagogikk.


== Berømte dramapedagoger, eller folk som har inspirert dramapedagogikken ==
Augusto Boal
Keith Johnstone
Nils Braanaas
Dorothy Heathcote


== Se også ==
Den kulturelle skolesekken
Teatersport
DRAMA


== Eksterne lenker ==
Landslaget Drama i Skolens hjemmeside
Dama- og teaterpedagogene
Den internasjonale bevegelsen for dramapedagoger.
Noen barn er brune

«Noen barn er brune» er en norsk barnesang skrevet av forfatteren og oversetteren Jo Tenfjord og komponisten og pianisten Johan Øian. Sangen ble utgitt i 1960 med sang av Per Asplin på hans klassiske barneplate Gøy Med Per Asplin Nr. 2. «Noen barn er brune» var opprinnelig knyttet til Berit Brænnes opplesningsserie fra hennes barnebøker om Tamar og Trine i Barnetimen for de minste sist på 1950-tallet. Sangen representerer et tidstypisk forsøk på å spre toleranse og positiv nysgjerrighet i forhold til fremmede kulturer og folkeslag.


== Se også ==
Jeg har sett en negermann


== Eksterne lenker ==
Sangteksten
Andakt basert på teksten
Masteroppgave om «kulturtoleranseutvidende» barnekultur i Norge
Lydeksempel
Marjane Satrapi

Marjane Satrapi (persisk: مرجان ساتراپی, født 22. november 1969 i Rasht i Iran) er en tegneseriekunstner som er født og oppvokst i Iran. Hun kommer fra en radikal familie, som var i opposisjon til sjahens styre, og også etterhvert Ayatollah Khomeini. I sine tegneserieromaner beskriver hun sin oppvekst i Iran i tiden etter den iranske revolusjonen. I 2007 vakte en tegnefilm basert på hennes tegneserieroman Persepolis oppsikt ved filmfestivalen i Cannes da iranske myndigheter kritiserte filmen sterkt.  


== Bibliografi ==
Persepolis (tegneserie). (utgitt samlet i Frankrike i 2002, utgitt på norsk av No Comprendo Press i 2005.
Kylling med svisker (fransk: Poulet aux prunes) Utgitt i Frankrike i 2004, utgitt på norsk av No Comprendo Press i 2006.


== Referanser ==


== Eksterne lenker ==
(en) Marjane Satrapi – kategori av bilder, video eller lyd på Commons 
(en) Marjane Satrapi på Internet Movie Database 
(sv) Marjane Satrapi i Svensk Filmdatabas 
(da) Marjane Satrapi på Filmdatabasen 
(da) Marjane Satrapi på Scope 
(fr) Marjane Satrapi på Allociné 
(en) Marjane Satrapi på AllMovie 
(en) Marjane Satrapi hos The Movie Database 
(en) Marjane Satrapi på Discogs 
(en) Marjane Satrapi på MusicBrainz 
(en) Marjane Satrapi på Myspace
Warehouse: Songs and Stories

Warehouse: Songs and Stories er det sjette og siste studioalbumet til rockebandet Hüsker Dü, opprinnelig gitt ut i 1987. Albumet ble gitt ut som et dobbel-album, og var bandets andre og siste utgivelse på Warner Bros. Bandet gikk i oppløsning på den påfølgende turnéen etter uenigheter mellom bandets to låtskrivere, Mould og Hart over sistnevntes narkotikabruk. Warehouse sammen med Candy Apple Grey viste låtskrivernes ytterligere modenhet når det kom til låtskrivingen, noe som opprørte mange fans.
Albumets tittel kommer av bandets øvningslokaler, som faktisk var et lagerbygg. De hadde tidligere brukt å spille nytt matriell foran publikum, for å så se på responsen.
«Could You Be the One?» ble sluppet ut som en singel sammen med en video. Den fikk noe oppmerksomhet på MTV, mens studentradioen som tidligere hadde gitt bandet mye spilletid gav bandet minimalt med oppmerksomhet. Andre singeler fra albumet var «She's a Woman (And Now He Is a Man)» and «Ice Cold Ice».
Albumet ble inkludert i boken 1001 album du må høre før du dør i 2006.


== Sporliste ==
«These Important Years» (Mould)  – 3:49
«Charity, Chastity, Prudence, And Hope» (Hart)  – 3:11
«Standing in the Rain» (Mould)  – 3:41
«Back from Somewhere» (Hart)  – 2:16
«Ice Cold Ice» (Mould)  – 4:23
«You're a Soldier» (Hart)  – 3:03
«Could You Be the One?» (Mould)  – 2:32
«Too Much Spice» (Hart)  – 2:57
«Friend, You've Got to Fall» (Mould)  – 3:20
«Visionary» (Mould)  – 2:30
«She Floated Away» (Hart)  – 3:32
«Bed of Nails» (Mould)  – 4:44
«Tell You Why Tomorrow» (Hart)  – 2:42
«It's Not Peculiar» (Mould)  – 4:06
«Actual Condition» (Hart)  – 1:50
«No Reservations» (Mould)  – 3:40
«Turn It Around» (Mould)  – 4:32
«She's a Woman (And Now He Is a Man)» (Hart)  – 3:19
«Up in the Air» (Mould)  – 3:03
«You Can Live At Home» (Hart)  – 5:25


== Referanser ==


== Eksterne lenker ==
(en) Warehouse: Songs and Stories på Discogs 
(en) Warehouse: Songs and Stories på MusicBrainz 
(en) Warehouse: Songs and Stories på AllMusic